**Uunga siunnersuut:**

**Isertitanit akileraarutit pillugit Inatsisartut inatsisaata allanngortinnerani pillugu Inatsisartut inatsisaat**

(Namminersorlutik Oqartussat sinnerlugit erngup nukinganik nukissiuutinik sanaartornermi ilanngaasiinani akileraarutinik aaqqissuussinerup annertusitinnera)

**§ 1**

Isertitanit akileraarutit pillugit Inatsisartut inatsisaanni, tak. Namminersorlutik Oqartussat inatsimmut nalunaarutaanni nr. x, x. maj 2025-meersumi, imatut allannguisoqarpoq:

**1.** § 68, imm. 2, nr. 7, imatut oqaasertalerneqarpoq:

”7) inuk atorfeqarnerminut atatillugu Namminersorlutik Oqartussat sinnerlugit najugaqarfiit piusut avataanni imaluunniit mittarfinnik aamma erngup kingunik nukissiuutinik sanaartornermi sanaartugassanik pilersaarusiornermut, sanaartornermi suliassanut aamma ikkussugassanik ikkussuinermillu suliaqarnermut atatillugu, tak. § 72 a, imm. 1, sulisorlu nunami maani qaammatit arfinillit siuliini kingullerni kommunimut akileraartussaatitaanngitsoq, imaluunniit”

**2.** § 72 a, imm. 1-imi oqaaseqatigiit siulliat imatut oqaasertalerneqarpoq:

“Inuit akileraartussaatitaasut, atorfeqarnerminnut atatillugu najugaqarfiit piusut avataanni imaluunniit mittarfinnik aamma erngup nukinganik nukissiuutinik sanaartornermi Namminersorlutik Oqartussat sinnerlugit sanaartugassanik pilersaarusiornermut, sanaartornermi suliassanut aamma ikkussugassanik ikkussuinermillu suliaqarnermut atatillugu nunami maani qaammatit siuliini arfinilinni kingullerni kommunimut akileraartussaatitaanngitsut isertitamik 35 procentiinik Nunap Karsianut inaarutaasumik akileraassapput (ilanngaasiinani akileraarutit).”

**§ 2**

Inatsisartut inatsisaat ulloq 1. januar 2026 atuutilersinneqarpoq.

 *Imm. 2.* Inatsisartut inatsisaat ukiumit isertitsiviusumit 2026-mit atuuppoq.

*Namminersorlutik Oqartussat, ulloq x.xx 2025.*

**Naalakkersuisut Siulittaasuat**